stanford-oval/wikipedia huggingface dataset:
דור הולך ודור בא
דור בא

חלקו השני של הספר, "דור בא", מוגדר כחיבור  פדגוגי. חלק זה מחולק לשני חלקי משנה. החלק הראשון, "די רפואה" (הרפואה),   עוסק במצב הירוד של החינוך והמוסר בכלל בערים תעשייתיות ומציע פתרונות חינוכיים אפשריים.  החלק השני נקרא "אונדזר רפואה בפרט פאר יידן" (רפואתנו במיוחד ליהודים). בחלק זה מציע גולדפדן פתרונות חינוכיים ליהודי ארצות הברית הסובלים מניכור לדת וללאומיות היהודית, כפי שתיאר בחלקו הראשון של החיבור.
בעוד בחלקו הראשון של החיבור ניכרת אהדת גולדפדן לתנועה הציונית, חלקו השני, המופנה ליהודי ארצות הברית, כתוב בסגנון "אחד-העמי" הקורא קודם לפדיון הרוח ואינו עוסק כמעט בגאולת הארץ. דווקא הקניית חינוך יהודי דתי, לאומי ומוסרי יסייעו, לדעת גולדפדן, ליהודי אמריקה להיות אזרחים אמריקאים נאמנים ומועילים.
קריקטורה אנטישמית מעיתון צרפתי מתוך הספר דור הולך ודור בא
אנוליסיים

| אנוליסיים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: אנוליסיים
שם מדעי
 Dactyloidae ‏פיטזינגר, 1843

אנוליסיים (שם מדעי: Dactyloidae) היא משפחה של לטאות מדרום אמריקה הידועות בצווארונם הגדול היכול להתנפח אצל הזכרים. לטאות אלה קטנות וירוקות ומצויות בעיקר בין הענפים הקטנים. הם ניזונות מחרקים שונים. הם קרובות רחוקות של הזיקיות. משפחה זו כוללת כ-430 מינים.
סוגים

אנוליס (Anolis)
Audantia
Chamaelinorops
Ctenonotus
Dactyloa
Deiroptyx
Norops - בו המין אנוליס מפרץ דולסה
Xiphosurus
אקלים ימי

מפת העולם כשאזורים עם סוגי אקלים ממוזג צבועים בירוק. האות הראשונה (C) מסמלת את החלוקה השלישית מבין האקלימים בשיטת קפן - האקלים הממוזג. האות השנייה מסמלת מתי מתרחשת העונה היבשה - S עבור הקיץ, W עבור החורף ו־F כאשר אין כלל עונה יבשה. האות השלישית מסמלת את מאפייני הקיץ - A לקיץ חם, B לקיץ חמים ו־C לקיץ קר.
סלעים בים באיסלנד.
חוף ים בעיר אושואיה שבטיירה דל פואגו.
על־פי שיטת קפן האקלים הימי (באנגלית: oceanic climate, או לעיתים: marine, west coast ו-maritime) הוא אחד מצורותיו של האקלים הממוזג. המאפיין המשותף לסוגי האקלים הימי הוא השפעת הים (או האוקיינוס) על אופי האקלים.
ככלל, האקלים הימי מחולק לארבעה סוגים: Cfb Cfc ,Cwb ו־Cwc, כלומר מזג האוויר משתנה אך מעט, כאשר ההבדלים בין הקיץ לחורף אינם קיצוניים (דבר המאפיין לכל צורות האקלים הממוזג). המשקעים מפוזרים בשווה, או כמעט בשווה, לאורך כל השנה, או שהחורף הוא העונה היבשה (נפוץ ברמות הגבוהות של אזורים טרופיים) והקיץ חמים ורטוב או קר.
אף על פי שהאקלים הימי נפוץ בכל היבשות, באירופה שטחו הוא הגדול ביותר, כאשר הוא מתפרש פנימה לתוך היבשת יותר מבשאר היבשות.
גרסאות > Cfb ו-Cwb

הנפוצה מבין כל גרסאות האקלים הימי היא ה־Cfb, כלומר מזג האוויר ממוזג, אין כלל עונה יבשה והקיץ חמים ונעים. גרסה זו נפוצה בקווי הרוחב 45° - 55°, לרוב בחופים המערביים של היבשות, בסמיכות לאקלים ים-תיכוני, אם כי לא בהכרח. כך למשל בחופיה הצפון-מערביים של ארצות הברית שורר אקלים זה
גרסה דומה ל־Cfb היא Cwb המופיעה בין השאר ברמות הנמצאות באזורים בעלי אקלים טרופי. בגלל גובה הרמה, האוויר החם והלח נשאר בתחתיתם, ואילו אוויר ממוזג מן הים, למרות המרחק, מגיע אל הרמה. גרסה זו מכונה "אקלים רמות תת־טרופי" ובשונה מהאקלים הממוזג הרגיל, ייתכן והחורף יהיה יבש לחלוטין, כך שסימונה יהיה Cwb, כשה־w מסמלת את העובדה שהחורף יבש. כך למשל בהרי האטלס הגבוה שורר אקלים זה.
גרסאות > Cfc

בגרסה זו של האקלים הימי הקיץ קר, כאשר האזורים בעל אקלים זה שוכנים באזור התת־קוטבי, בקצה האזור של האקלים הממוזג אך עדיין ממוזגים מכדי להיכלל באקלים תת־ארקטי, כאשר הממוצע של כל החודשים אינו מתחת ל־C°‏ 3-. גרסה זו קיימת באיסלנד, איי פארו, ההיילנדס של סקוטלנד, החופים הצפון־מערביים של נורווגיה, האיים הדרומיים של אלסקה, הדרום הרחוק של צ'ילה וארגנטינה ובהרי האלפים הדרומיים שבניו זילנד.
גרסאות > גרסאות נוספות

Cwc - בגרסה זו החורף יבש והקיץ קר. גרסה זו קיימת על פי ההשערה באזורים קטנים בסצ'ואן, יונאן, ארגנטינה ובוליביה.
Csb - בגרסה זו הקיץ יבש וחמים. אף על פי שבדרך כלל מאפיינים אלו אמורים להגדיר את האזור כבעל אקלים ים־תיכוני ולא כבעל אקלים ממוזג, לעיתים נכללים אזורים אלו כבעלי אקלים ימי. כך למשל גליסיה שבספרד מוגדרת כבעלת אקלים ממוזג ולא כבעלת אקלים ים־תיכוני, בשל כמות המשקעים הגבוהה יחסית, העננות הרבה גם במהלך הקיץ ומזג האוויר הנוח לאורך כל השנה.
הערות שוליים

↑  האקלים הימי באתר Climate.
↑  M. C. Peel, B. L. Finlayson, T. A. Mcmahon. Updated world map of the Köppen-Geiger climate classification‏, Hydrology and Earth System Sciences Discussions Discussions, 2007, 4 ע' 439-473
| שיטת קפן לסיווג אקלימים |
| --- | --- | --- |
| קבוצה A - טרופי | אקלים משווני טרופי (Af), אקלים מונסון טרופי (Am), אקלים סוואנה טרופי (Aw, As) |  |
| קבוצה B - צחיח | אקלים צחיח (BWh, BWk), אקלים צחיח למחצה (BSk, BSh) |  |
| קבוצה C - ממוזג | אקלים ים-תיכוני (Csa, Csb, Csc), אקלים סובטרופי גשום (Cfa, Cwa), אקלים ימי (Cfb, Cwb, Cfc, Cwc) |  |
| קבוצה D - יבשתי | אקלים יבשתי (Dfa, Dwa, Dfb, Dwb, Dsa, Dsb), אקלים תת-ארקטי (Dfc, Dwc, Dfd, Dwd, Dsc, Dsd) |  |
| קבוצה E - קוטבי | טונדרה (ET), אקלים כיפת הקרח (EF), אקלים אלפיני (ET, EF) |  |
דקוטה בלו ריצ'רדס

| --- | --- |

דקוטה בלו ריצ'רדס, 2012
 לידה:  11 באפריל 1994 (בת 30) בית החולים צ'לסי ווסטמינסטר, דרום קנזינגטון, הממלכה המאוחדת 
 שם לידה:  Dakota Blue Richards 
 מדינה:  הממלכה המאוחדת 
 תקופת הפעילות:  מ-2006
 מקום לימודים:  Blatchington Mill School and Sixth Form College 
 פרופיל ב-IMDb
 
דקוטה בלו ריצ'רדס (באנגלית: Dakota Blue Richards; נולדה ב-11 באפריל 1994) היא שחקנית אנגלייה. הופעתה הראשונה, בגיל 12, הייתה בסרט מצפן הזהב, בו שיחקה את הדמות הראשית. עוד בילדותה, לוהקה ריצ'רדס לתפקידים ראשיים בשני סרטים נוספים, "ילדת אשפתות" ו"סודות אחוזת הירח". בנוסף היא גילמה את פרנקי פיצג'רלד בדור השלישי של הדרמה עטורת הפרסים "סקינס" מבית E4.
ילדות

ריצ'רדס נולדה בדרום קנזינגטון, לונדון. היא נקראה "דקוטה בלו" כיוון שאימה רצתה שם שהוא שילוב של צבע ומקום. המשפחה עברה לסאסקס לאחר זמן קצר. בבית הספר היא נרשמה למעט חוגי דרמה ולא השתתפה באופן פעיל בפעילויות החוגים הללו ובהצגות בית הספר. למרות זאת, בהיותה בבית הספר היסודי, היא השתתפה בחוגי דרמה בסופי שבוע והפסידה לימודים כדי ללכת לאודישנים. לאחר סיום לימודה בבית הספר היסודי, היא התחילה את לימודיה בבית ספר תיכון בעיר הוב שבמזרח סאסקס ובבית הספר למשחק K-Bis שבעיר ברייטון, בה היא מתגוררת כיום.
קריירה > מצפן הזהב

כאשר הייתה ריצ'רדס בת 9, אמה הקריאה לה את ספרי חומריו האפלים שהראשון בהם הוא מצפן הזהב ודקוטה הרגישה שהיא יכולה "להיות" הדמות הראשית - ליירה. לאחר שראתה את ההצגה על הספר בתיאטרון המלכותי הלאומי, אמרה שהיא "פשוט רוצה להיות ליירה".
פיליפ פולמן, הסופר של ספרי חומריו האפלים, אמר ש"ברגע שראיתי את מבחן המסך של דקוטה, הבנתי שהחיפוש (אחר שחקנית לתפקיד ליירה) הסתיים". כריס וייץ, במאי הסרט, הוסיף שריצ'רדס "הפכה את מה שהיה יכול להיות החלטה מאוד קשה (בחירת השחקנית המתאימה), לקלה". מצפן הזהב יצא לאקרנים ברחבי העולם בדצמבר 2007. משחקה של ריצ'רדס תואר על ידי המבקרים כ- "יעיל", "עבודה ראויה", "משחק טוב" ו-"מקסים"; מבקר אחד קרא לה "ליהוק מצוין". מבקר הסרטים של הגרדיאן, פיטר בראדשאו כתב בטורו: "ליירה מגולמת יפה על ידי השחקנית החדשה בת ה-13, דקוטה בלו ריצ'רדס, אם כי במבטא מעט פרחחי שבא והולך לו", בעוד מגזין הקולנוע אמפייר טען שהיא "נאבקת במבטא מחוספס". רוג'ר איברט, מבקר סרטים וזוכה פרס פוליצר, השתפך וקרא לריצ'רדס "תגלית מענגת" שהייתה "יפה ואמיצה, חזקה, מיושבת בדעתה וכרזימטית ודי מתקבלת על הדעת כאדוניתו של דוב משוריין וכמגינת האבק" (אובייקטים בסרט).
קריירה > סקינס

בעונות 5 ו-6 (דור 3) של דרמת הנעורים סקינס, ריצ'רדס גילמה את דמותה האנדרוגנית משהו של פרנקי פיצג'רלד — נערה חכמה, אך ביישנית ומסוגרת. הפרקים בהשתתפותה שודרו לראשונה ב 27 בינואר 2011. לכתחילה היא נבחנה לתפקיד ראשי אחר בדור 3: ליב מלוני; רק לקראת סוף תהליך האודישנים לדור 3, היא לוהקה כפרנקי. כאשר נחשפה כחלק מדור 3 באוגוסט 2010, ריצ'רדס אמרה: "זהו שיגעון להיות חלק מתופעת סקינס, זוהי בחירה של סגנון-חיים בגלל תשומת הלב שבאה עם התפקיד". בעונה 6 של סקינס, שהיא העונה השנייה שבה היא מופיעה, פרנקי משתנה בצורה דרמטית, בהופכה לדמות נשית, בעלת אופי מרדני ונטייה להרס-עצמי.
הערות שוליים

1 2 3 4 5  NICOLE LAMPERT, The 13-year-old girl who could be richer than Daniel Radcliffe, http://www.dailymail.co.uk/, ‏23.11.2007
↑  Lyra cast in Dark Materials film, http://news.bbc.co.uk/, ‏29.06.2006
↑  Dark Materials film gets green light, http://www.theguardian.com/, ‏30.6.2006
↑  Richards Returns In Moonacre, ‏03.12.2007
↑  Cara Lee, New stars show their Skin, http://www.thesun.co.uk/, ‏29.12.2010
↑  Louise Acford, Star bullied for her ginger hair, http://www.theargus.co.uk/, ‏16.01.2009
↑  The calm before the storm, http://www.theguardian.com/, ‏30.11.2007
↑  Jenny Karakaya, The Golden Compass!, http://www.joblo.com/, ‏29.05.2007
1 2  Lindesay Irvine, Lyra found for $150m Dark Materials film, http://www.theguardian.com/, ‏29.01.2006
↑  Cosmo Landesman, The Golden Compass, ‏02.12.207
1 2  Olly Richards, The Golden Compass Review, http://www.empireonline.com/, ‏05.12.2007
1 2  Peter Bradshaw, The Golden Compass, http://www.theguardian.com/, ‏30.11.2007
↑  Blockbuster is a gilty pleasure, http://www.thesun.co.uk/, ‏26.11.2007
↑  The Golden Compass, ‏27.11.2007
↑  Roger Ebert, The Golden Compass, http://www.rogerebert.com/, ‏06.12.2007
↑  Dakota Blue Richards plays Franky, http://www.channel4.com/, ‏15.05.2011
↑  Kevin Wicks, Dakota Blue Richards from The Golden Compass!, http://www.bbcamerica.com/, ‏05.08.2010 (ארכיון)
| --- | --- |
בקרת זהויות :  ISNI: 0000 0000 5064 5369  LCCN: no2008088004  NKC: xx0185725  SUDOC: 189306424  VIAF: 14584094   WorldCat (עם VIAF): 14584094
אנומוכיליים

| אנומוכיליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: אנומוכיליים
סוג:: נחש צינור גמד
שם מדעי
 Anomochilidae ‏Berg, 1901

אנומוכיליים (שם מדעי: Anomochilidae) היא משפחה של נחשים החיים בדרום-מזרח אסיה. במשפחה זו סוג יחיד ובו 3 מינים.
אלו נחשים קטנים באורך של עד 50 ס"מ והם בעלי עיניים קטנות, זנב קצר ואין להם קנה נשימה. צבעם אפור כהה מפוספס בצהוב או אדום כהה.
נחשים אלה שהם קרובי משפחת הסילינדרופיים, הם מיני הביניים בין הנחשים העיוורים (Scolecophidia) לנחשים המפותחים (Alethinophidia). הם קטנים יחסית וניזונים רק חסרי חוליות ורוב זמנם הם מצויים במחילות באדמה.
מיון

משפחת אנומוכיליים (Anomochilidae)
סוג נחש צינור גמד (Anomochilus)
מין נחש צינור מנומר (Anomochilus leonardi)
מין נחש צינור סומטרי (Anomochilus weberi)
מין נחש צינור הררי (Anomochilus monticola)
אנה פידליה קירוט

אנה פידליה קירוט מורה (בספרדית: Ana Fidelia Quirot Moré; נולדה ב-23 במרץ 1963) היא אתלטית קובנית בעברה. היא פעמיים ברציפות אלופת עולם (גטבורג 1995 ואתונה 1997), סגנית אלופת עולם (טוקיו 1991), סגנית אלופה אולימפית (אטלנטה 1996), זוכת מדליית ארד אולימפית (ברצלונה 1992), פעמיים ברציפות אלופת אמריקה (אינדיאנפוליס 1987 והוואנה 1991) אלופת האוניברסיאדה (דיסבורג 1989), שיאנית אמריקה הנוכחית (2020), בעלת התוצאה החמישית בטיבה בכל הזמנים ודורגה פעמיים במקום הראשון בעולם (1989 ו-1997) בריצת 800 מטר. נוסף לכך, היא פעמיים ברציפות אלופת אמריקה (אינדיאנפוליס 1987 והוואנה 1991), אלופת האוניברסיאדה (דיסבורג 1989) ודורגה במקום הראשון בעולם (1989) בריצת 400 מטר.
בשנת 1989 זכתה קירוט בתואר אתלטית השנה בעולם.
ביוגרפיה

קירוט נולדה וגדלה בפלמה סוריאנו.
ביוגרפיה > 1979

במשחקים הפאן-אמריקאיים שנערכו בסן חואן, פוארטו ריקו בשנת 1979 היא זכתה במדליית כסף בריצת שליחות 4x400 מטר.
ביוגרפיה > 1983 > אלופת מרכז אמריקה והקריביים

באליפות מרכז אמריקה והקריביים שנערכה בהוואנה בסוף יולי 1983 היא זכתה במדליית זהב בריצת 400 מטר בתוצאה של 52.89 שניות. חודש לאחר מכן, במשחקים הפאן-אמריקאים שנערכו בקראקאס, ונצואלה בסוף אוגוסט היא זכתה בשתי מדליות, כסף וארד. מדליית כסף בריצת 400 מטר בתוצאה של 51.83 שניות ומדליית ארד בריצת שליחות 4x400 מטר.
ביוגרפיה > 1987

באליפות העולם שנערכה ברומא ב-31 באוגוסט 1987 סיימה קירוט במקום רביעי בריצת 800 מטר בשיא אמריקה חדש של 1:55.84 דקות.
ביוגרפיה > 1988

בתחרות שנערכה במקסיקו סיטי ב-22 במאי 1988 קבעה קירוט בריצת 400 מטר שיא לאומי חדש של 49.62 שניות.
ביוגרפיה > 1989 > אלופת אמריקה

במשחקים הפאן-אמריקאיים שנערכו באינדיאנפוליס, אינדיאנה באמצע אוגוסט 1989 היא זכתה בשתי מדליות זהב, בריצת 400 מטר בתוצאה של 50.27 שניות ובריצת 800 מטר בתוצאה של 1:59.06 דקות.
ביוגרפיה > 1989 > אלופת האוניברסיאדה

שבועיים לאחר מכן, באוניברסיאדה שנערכה בדיסבורג בסוף אוגוסט 1989 זכתה קירוט בשתי מדליות זהב, בריצת 400 מטר בתוצאה של 50.73 שניות, לפני ג'יירל מיילס מארצות הברית (52.41 שניות) ולודמילה ג'יגלובה מברית המועצות (52.69 שניות). בשלב חצי הגמר היא קבעה את תוצאת השנה בעולם של 50.01 שניות. בריצת 800 מטר בתוצאה של 1:58.88 דקות, לפני אלן ואן לנכן מהולנד (1:59.82 דקות) ואינה איבסייבה מברית המועצות (2:01.03 דקות). שבוע וחצי לאחר מכן, בתחרות שנערכה בברצלונה, ספרד ב-9 בספטמבר אותה שנה היא קבעה בריצת 800 מטר שיא אמריקה חדש של 1:54.44 דקות והתוצאה השלישית בטיבה בכל הזמנים, באותה העת.
ביוגרפיה > 1990

בתחרות שנערכה בקלן, גרמניה ב-19 באוגוסט 1990 קבעה קירוט בריצת 400 מטר תוצאה של 50.03 שניות ודורגה במקום שני בעולם באותה שנה.
ביוגרפיה > 1991

במשחקים הפאן-אמריקאיים שנערכו בהוואנה בתחילת אוגוסט 1991 היא זכתה ב-3 מדליות זהב, בריצת 400 מטר בשיא אישי חדש של 49.61 שניות, בריצת 800 מטר בתוצאה של 1:58.71 דקות ובריצת שליחות 4x400 מטר ובכך הגנה על תואריה.
ביוגרפיה > 1991 > סגנית אלופת עולם

שלושה שבועות לאחר מכן, באליפות העולם שנערכה בטוקיו ב-26 באוגוסט זכתה קירוט במדליית כסף בריצת 800 מטר בתוצאה של 1:57.55 דקות, 5 מאיות השנייה לאט מליליה נורוטדינובה מברית המועצות (1:57.50 דקות) ולפני אלה קובאץ' מרומניה (1:57:58 דקות).
ביוגרפיה > 1992 > מדליית ארד אולימפית

באולימפיאדת ברצלונה (1992) זכתה קירוט במדליית ארד בריצת 800 מטר בתוצאה של 1:56.80 דקות, אחרי אלן ואן לנכן (1:55:54 דקות) וליליה נורוטדינובה מהמשלחת המאוחדת (1:55:99 דקות).
ביוגרפיה > 1995 > אלופת עולם

באליפות העולם שנערכה בגטבורג, שוודיה ב-13 באוגוסט 1995 זכתה קירוט במדליית זהב בריצת 800 מטר בתוצאה של 1:56.11 דקות, לפני לטישיה וריסד מסורינאם (1:56.68 דקות) וקלי הולמס מבריטניה (1:56.95 דקות).
ביוגרפיה > 1996 > סגנית אלופה אולימפית

באולימפיאדת אטלנטה (1996) זכתה קירוט במדליית כסף בריצת 800 מטר בתוצאה של 1:58.11 דקות, אחרי סווטלנה מסטרקובה מרוסיה (1:57.73 דקות) ולפני מריה מוטולה ממוזמביק (1:58.71 דקות).
ביוגרפיה > 1997

באליפות העולם שנערכה באתונה, יוון ב-9 באוגוסט 1997 זכתה קירוט בפעם השנייה ברציפות במדליית זהב בריצת 800 מטר בתוצאה של 1:57.14 דקות, לפני ילנה אפנסייבה מרוסיה (1:57.56 דקות) ומריה מוטולה (1:57.59 דקות).
שבועיים לאחר מכן, בתחרות שנערכה בקלן ב-24 באוגוסט היא קבעה את תוצאת השנה בעולם של 1:54.82 דקות.
שיאים אישיים > אצטדיון

ריצת 400 מטר: 49.61 שניות (1991)
ריצת 800 מטר: 1:54.44 דקות (1989), שיא אמריקה
אריה לייבוש הלברשטאם (צאנז-ז'מיגרד)

אין תמונה חופשית
רבי אריה לייבוש הלברשטאם (כ"ה באלול ה'תרע"ב, 7 בספטמבר 1912 – י"ז בטבת ה'תשס"ז, 7 בינואר 2007) היה אדמו"ר בחסידות צאנז-ז'מיגראד.
מתולדותיו

נולד בעיר ז'מיגראד לרחמה (לבית רובין) ורבי סיני הלברשטאם בנו של רבי ברוך הלברשטאם מגורליץ.
היה תלמידו של אב בית הדין של טשעבין שבגאליציה, רבי דב בריש ווידנפלד וכן למד כשלוש שנים בישיבת חכמי לובלין בה היה תלמידו המובהק של רבי מאיר שפירא מלובלין. במסגרת לימודיו בישיבה שמע גם שיעורים אצל רבי שמעון מזליכוב.
כאשר פרצה מלחמת העולם השנייה ברח עם אביו אל העיר לבוב שהייתה אז תחת שליטת ברית המועצות. האב והבן, לצד חצי מיליון יהודים אחרים, הוגלו על ידי השלטונות לסיביר וכך ניצלו חייו מהשמדה בשואה. בסיביר, ניצל מעבודת כפייה על ידי העלאה מכוונת של הדופק וכך שוחרר מעבודה על ידי הרופא.
כשהשתחרר ממחנה העבודה לאחר המלחמה עלה לארץ ישראל והתיישב בעיר פתח תקווה שם הקים את בית המדרש 'דברי חיים'. בהמשך עבר לגור ביפו ועם השנים עבר לבני ברק.
חיבר את סדרת הספרים 'אריה שאג' בת שבעה כרכים.
ביום י"ז בטבת ה'תשס"ז נפטר בבית החולים לניאדו בנתניה ונטמן בבית הקברות בהר הזיתים.
משפחתו

נישא לאסתר מרים הדסה בתו של הרב יהודה צבי ברנדוויין ממנה נולד לו בנו הגדול, אך היא נפטרה לאחר מעט זמן והוא נישא בשנית לבתו של הרב מנחם מנדל בורנשטיין (בנו של רבי מאיר, אחיו וחתנו של ה"אבני נזר").
בנו הגדול רבי סיני מבורו פארק.
רבי צבי יעקב יהושע אדמו"ר באנטוורפן
רבי חיים נפתלי אהרן מילא את מקומו כאדמו"ר בבני ברק. נפטר בפתאומיות, בגיל 64, בכ"א בכסלו תשע"ז.
רבי אברהם יחזקאל שרגא מוויליאמסבורג, רב בית המדרש בית שלמה
בתו לאה רחמה אשת הרב חנניה יום טוב ליפא רייך מבני ברק
אנוליס המים

| אנוליס המים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: אנוליסיים
סוג:: אנוליס
מין:: אנוליס המים
שם מדעי
 Anolis aquaticus ‏טיילור, 1956

אנוליס המים (שם מדעי: Anolis aquaticus) הוא מין של לטאה מהסוג אנוליס המצוי באמריקה המרכזית שדרום-מערב קוסטה ריקה ודרום-מערב פנמה באזורים טרופיים. זוהי לטאה בעלת מאפיינים אמפיביים, העוזרים לה לצלול מתחת למים, מה שנתן לה את שמה.
תיאור

האנוליס היא לטאה קטנה בעלת גוני ירוק עד חום המתאימים להסוואה והיא בעלת עיניים גדולות ולסתות חזקות המקנות לה נשיכה חזקה. הצוואר שרירי ובדומה ללטאות דומות ישנו מפרש עור נפתח מתחתיו המתנפח למטרות תצוגה. הם יכולים להחליף את צבעם בעודם במתח עז ואז גוני פסיהם משתנים לכחול עז או ירוק. הצווארון יכול להיצבע באדום עז עד צהוב חיוור.
לטאה זו ידועה בכך שהיא צוללת מתחת למים להגנה מטורפים, תוך שהיא יכולה להחזיק מעמד כרבע שעה תוך שהם משתמשים ב"בועת חמצן" היוצאת מפתח הגולגולת שלהם ומאחסנת חמצן. האנוליס חי קרוב למקווי מים כמו נהרות וישנם תחרויות בתוך המין על המקומות הקרובים ביותר לאתרי מים, מאחר שהם עוזרים להתגוננותם מטורפים בעודם איטיים יחסית. הם יכולים גם לשחות בזרם הרחק מהטורפים.
כמות האנוליסים באזור מסוים משתנה בעונה לעונה, כשבעונה היבשה מגיעים יותר פרטים יחדיו. הזכרים יותר גדולים וטריטוריאליים מהנקבות ומתחרים בינם לבין עצמם על הנקבות.
הערות שוליים

↑  אנוליס המים באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
דיוויזיית הפאנצר השביעית (ורמאכט)

| --- | --- |
סמל הדיוויזיה (1941-5)
סמל הדיוויזיה (1941-5)
 פרטים
 כינוי:  "דיוויזיית הרפאים"
 מדינה:  גרמניה הנאצית גרמניה הנאצית
 שיוך:   ורמאכט
 סוג:  שריון
 אירועים ותאריכים
 תקופת הפעילות:  18 באוקטובר 1939 – 8 במאי 1945 (5 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
דיוויזיית הפאנצר השביעית הייתה דיוויזיה משוריינת של הוורמאכט במהלך מלחמת העולם השנייה. הדיוויזיה נחשבה לאחת מיחידות השריון האיכותיות והמנוסות בצבא גרמניה הנאצית והיא שירתה לאורך המלחמה במספר מערכות עיקריות, בהן המערכה בפולין, המערכה על צרפת והמערכות בחזית המזרחית.
תפקודה של הדיוויזיה במהלך המערכה על צרפת ועל ארצות השפלה תחת פיקודו של ארווין רומל הקנתה לה את הכינוי "דיוויזיית הרפאים" משום התמרונים המהירים שלה סביב שדה הקרב. ארבעה מבין קציני ומפקדי הדיוויזיה היו מבין 27 חיילים בלבד שעוטרו באחד מהעיטורים היוקרתיים ביותר בגרמניה הנאצית - צלב האבירים עם עלי אלון, חרבות ויהלומים (ארווין רומל, אדלברט שולץ, האסו פון מנטויפל, וקרל מאוס).
היסטוריה

הדיוויזיה הוקמה ב-10 בנובמבר 1938 כדיוויזיה קלה, בשם הדיוויזיה הקלה השנייה, והועמדה תחת פיקוד גאורג שטומה. הדיוויזיה לחמה במהלך המערכה בפולין כחלק מהקורפוס הממונע ה-15 במסגרת הארמייה העשירית, וכהפקת לקחים מהמערכה, הוסבה הדיוויזיה ב-18 באוקטובר 1939 לדיוויזיית פאנצר, יחד עם הדיוויזיות הקלות ה-1, ה-3 וה-4. היחידות שהרכיבו את הדיוויזיה צברו ניסיון רב במערכה בפולין, בהם; גדוד הסיור ה-37 וגדוד האופנועים ה-7 (שנוצרו מפיצול רגימנט הסיור של הדיוויזיה הקלה ה-2), בנוסף לגדוד השריון ה-66 שהגיע גם הוא מהדיוויזיה הקלה. לדיוויזיה החדשה הוסף רגימנט השריון ה-25, אשר הביא את מספר גדודי השריון הדיוויזיה לכדי שלושה (בכך הגביר באופן משמעותי את כוחה). מספר חודשים לאחר מכן קיבל את הפיקוד אחד ממפקדיה המוכרים וכוכב עולה בצבא הגרמני - ארווין רומל.
היסטוריה > המערכה על צרפת וארצות השפלה

ב-10 במאי 1940 פלשו הכוחות הגרמנים לצרפת ובלגיה, הדיוויזיה השביעית שירתה תחת פיקוד הקורפוס ה-15 כחלק מקבוצת ארמיות A, אשר פלשה לבלגיה דרך יער הארדנים. כחלק מהדחיפה לכיוון חופי תעלת למאנש של הקורפוס, הדיוויזיה התקדמה באגף הצפוני ביותר ביחד עם הדיוויזיה ה-32, במטרה לאבטח את האגף אל מול התקפת נגד אפשרית של בעלות הברית מצפון. ב-13 במאי הגיעו כוחות הדיוויזיה לגדת נהר המז ושבוע לאחר מכן הגיעה הדיוויזיה עד לאראס שם התפתח קרב כנגד כוחות שריון בריטים בסביבת אראס, לאחר שנהדפו הכוחות הבריטים נעצרה ההתקדמות למספר ימי התאוששות ומנוחה.
ב-26 במאי החלה הדיוויזיה בהתקדמות מחודשת והגיעה יום לאחר מכן לליל, שם התפתח מצור כנגד כוחות הארמייה הצרפתית הראשונה, עד שאלו נכנעו והעיר נפלה לידיים גרמניות ב-30 במאי. מספר ימים לאחר מכן החלה הדיוויזיה לנוע שוב לכיוון הים וב-10 ביוני היא הייתה היחידה הגרמנית הראשונה שהגיעה לחופי תעלת למאנש סמוך לדייפ. ב-18 ביוני כבשו יחידות הדיוויזיה את העיר שרבור, משם החלו בתנועה לכיוון בורדו, אך נעצרו ב-21 ביוני עם הפסקת האש.
במהלך המערכה, הדיוויזיה זכתה לכינוי "דיוויזיית הרפאים" (בגרמנית: Gespensterdivision) משום התנועה המהירה שלה, באופן שאפילו הפיקוד הגרמני לא תמיד ידע את מיקומה המדויק. ארווין רומל שפיקד עליה במערכה, גילה יוזמה רבה בפיקודו ודגל ברוח הפיקוד מהחזית שאפיינה את תורת לוחמת השריון כפי שראה אותה היינץ גודריאן ("אבי השריון הגרמני"). לאחר המערכה, הוצבה הדיוויזיה סמוך לסום בצפון צרפת עד לפברואר, כאשר הושמה בעתודה בבון ומפקדה הוחלף בהנס פון פונק. היא עסקה בהכנות לפלישה העתידית לברית המועצות וב-8 ביוני 1941 בסמוך למועד הפלישה היא הועברה לפרוסיה המזרחית כהכנה לפלישה עצמה.
היסטוריה > מבצע ברברוסה והחזית המזרחית

ב-22 ביוני החלה הפלישה הגרמנית לאורך הגבול עם שטחי ברית המועצות, הדיוויזיה התקדמה בגזרה הצפונית לכיוון, בצהרי היום הגיעו יחידות הדיוויזיה לעיר אליטא שם הם הביסו את כוחות הדיוויזיית הטנקים החמישית שהופתעו ממהירות ההתקפה. הסובייטים הצליחו לערוך סדרה של התקפות נגד בגזרה שהביאו לעצירת התקדמות הדיוויזיה, דיוויזיית הפאנצר ה-20 הגיעה לסייע לדיוויזיה ה-7 אל מול כ-300 טנקי הצבא האדום שהוצבו בעמדות הגנה. לאחר שהדיוויזיה ה-7 הצליחה להשמיד כ-80 טנקי אויב, הדיוויזיית הטנקים הסובייטית החמישית נסוגה מאזור אליטא והדרך נפתחה להתקדמות של 100 קילומטרים נוספים עד לפאתי וילניוס - אותה כבש גדוד האופנועים ביום שלמחרת.
לאחר שהות קצרה בסביבת וילניוס, הדיוויזיה הוחלפה בדיוויזיה הממונעת ה-20, והיא המשיכה בהתקדמות לכיוון מינסק. ב-27 ביוני חברה הדיוויזיה לדיוויזיית הפאנצר ה-18 והן השלימו יחד מאמץ שהביא לכיתור שלוש ארמיות של הצבא האדום בכיס ממערב למינסק (ה-3, ה-10 וה-13). לאחר מכן התקדמה הדיוויזיה במהלך שלושה ימים והגיע ליארצבו במחוז סמולנסק, כאשר העיר סמולנסק מדרום נכבשה על ידי הדיוויזיה הממונעת ה-29. בשלב זה התוכנית הייתה לכתר בכיס את הארמייה ה-20, אך כוחות קבוצת הפאנצר השנייה לא הצליחו לנוע ולחבור אם הדיוויזיה השביעית והכיס נותר פתוח לתנועת כוחות הצבא האדום. ב-26 ביולי יחד עם הדיוויזיה הממונעת ה-20, הצליחה הדיוויזיה ה-7 לנוע עוד 20 קילומטרים דרומה לכיוון קבוצת הארמיות השנייה, אך עדיין לא הצליחה לסגור את הכיס אל מול ההתנגדות הסובייטית. עם זאת, שבוע לאחר מכן מאמצי היחידות הגרמניות בגזרה הביאו להבסת כוחות הצבא האדום בכיס סמולנסק.
ב-6 באוגוסט הדיוויזיה יצאה מהחזית להתאוששות והתארגנות מחדש, כאשר היא הוחלפה על ידי דיוויזיה ממונעת. באוקטובר משתתפת הדיוויזה כחלק מקבוצת הפאנצר השלישית בקרב על מוסקבה, ב-7 באוקטובר היא משתתפת בלחימה באזור ויאזמה ולוקחת חלק במאמץ הכיתור בכיס ויאזמה. בימים אלו התחילו גשמי סתיו שמגבילים מאוד את התנועה על כבישי העפר והבוץ הכבד שנוצר, ב-28 בנובמבר הגיעו יחידות הדיוויזיה עד לגדות תעלת מוסקבה כ-65 קילומטרים ממוסקבה שם נעצרו אל מול ההגנה הסובייטית. במהלך החורף הדיוויזיה הוצבה באזור החזית בלחימה הגנתית אל מול התקפות הנגד של הצבא האדום, במרץ 1942 הדיוויזיה הועברה אחורה לאזור רז'ב בניסיון להדוף מתקפת נגד גדולה סביב מבלט רז'ב. לאחר חודשי לחימה קשים עם אבדות רבים, הדיוויזיה נשלחה אחורה לצרפת להתאוששות והתארגנות ארוכה.
הדיוויזיה החלה את מבצע ברברוסה עם כ-14,000 חיילים ו-400 קצינים, במהלך שישה חודשי לחימה איבדה הדיוויזיה 2,055 חיילים, עם 5,737 פצועים, 313 נעדרים ו-1,089 חיילים שנפגעו מפגעי מזג האוויר; סך הכל 9,203 מחיילי וקציני הדיוויזיה נפגעו עד לינואר 1942. במאי עם הוצאת הדיוויזיה מהחזית, שירתו בה 8,589 חיילים וקצינים, כאשר רובם לא היו עם הדיוויזיה מתחילת המערכה והצטרפו במטרה למלא את השורות במהלך הלחימה בחזית המזרחית.
היסטוריה > צרפת (מאי 1942 - פברואר 1943)

הדיוויזיה הוצבה כחלק מהארמייה הראשונה במשימת הגנה חופית בדרום צרפת. אם הגעת הדיוויזיה לצרפת, היא נכנסה לתקופת אימון אינטנסיבית ותוך מספר שבועות הדיוויזיה שבה לגודלה וכוחה המקורי, אך עם זאת לקח הרבה יותר זמן לחמש את הדיוויזיה באופן מלא עם ציוד וטנקים. יחידות מסוימות בדיוויזיה עשו שימוש זמני בטנקים צרפתיים או בטנקים גרמניים מיושנים, באופן הדרגתי החלו להיקלט בכמויות קטנות טנקים חדישים לשורות הדיוויזיה. בתקופה זו שני רגימנטי הרובאים (חיל רגלים) של הדיוויזיה הומרו לרגימנטי פאנצרגרנדיר (חי"ר משוריין).
בנובמבר 1942 הועברה הדיוויזיה לאזור צרפת של וישי סמוך לעיירה אקס-אן-פרובאנס לאחר שגבר החשש שבעלות הברית ינסו לפלוש לאירופה דרך דרום צרפת. ב-27 בנובמבר נכנסה הדיוויזיה בכוחות מתוגברים לעיר הנמל טולון במטרה להשתלט על אוניות הצי הצרפתי מחשש שיפלו לידי בעלות הברית, אך בעודם הגרמנים מכתרים את הנמל חיילי הצי הצרפתי הטיבעו כמעט את כל הצי שלהם. לאחר מכן הוצבה הדיוויזיה בסמוך לאביניון עד לינואר 1943, עד שהחמרה במצב הכוחות הגרמנים בדרום רוסיה הצריכה תגבור של כוחות רעננים והדיוויזיה שבה לחזית המזרחית.